Aziatikët e rinj imigrantë dhe statusi i tyre
Shumica e të rinjve aziatikë pa dokumenta nuk kanë aplikuar për leje të përkohshme punësimi
Në Shtetet e Bashkuara ka rreth 11 milion imigratë të paligjshëm. Ndërsa ligjvënësit debatojnë rreth reformës së imigracionit dhe më shumë në fokus janë imigrantët nga Amerika Latine, pesë nga 10 vendet e imigrantëve të paligjshëm janë në Azi. Elizabeth Lee njofton nga Los Anxhelosi se Kalifornia ka numrin më të madh të imigrantëve pa dokumenta. Pritja për autobuzin nuk është një gjë e re për Anthony Ng. Ai nuk mund të marr patentën e shoferit pasi është immigrant i paligjshëm. Kjo do të thotë gjithashtu të jetosh me frikë. Gati 1.3 milionë imigrantë të paligjshëm nga Azia jetojnë në Shtetet e Bashkuara. Anthony erdhi në Shtetet e Bashkuara nga Filipinet me prindërit e tij kur ishte 12 vjeç. Ai zbuloi se ishte pa dokumenta kur filloi të aplikonte për bursa dhe ndihmë financiare për kolegj. Imigrantët e paligjshëm janë të përjashtuar nga ndihmat financiare. Kongresi vazhdon të debatojë reformën e imigracionit, por shpresa erdhi qershorin e kaluar. Një ligj i ri u jep leje të përkohshme punësimi imigrantëve pa dokumenta që kanë ardhur në Shtetet e Bashkuara që kur kanë qënë fëmijë duke shmangur kështu dëbimin nga vendi. Tiffany Panlilio ndihmon imigrantët pa dokumenta të aplikojnë për këtë status. Ajo thotë se ka një pagesë prej 465 dollarësh dhe aplikantët duhet të provojnë se kanë qënë në Shtetet e Bashkuara që kur kanë qënë fëmijë. Deri tani, vetëm 300 mijë njerëz në mbarë vendin kanë përfituar nga ligji i ri. Shumica e tyre janë nga Meksika. Përveç Amerikës Latine, shumë nga imgrantët pa dokumenta vijnë nga Kina, Filipinet, India, Koreja e Jugut dhe Vietnami. Më shumë se 100 mijë aziatikë në mbarë Shtetet e Bashkuara mund të kualifikohen për të marrë statusin e ri. Panlilio thotë se disa prej tyre nuk kanë aplikuar pasi janë mësuar të kenë frikë nga qeveria. Organizata të komuniteteve aziatike janë përpjekur të edukojnë dhe të inkurajojnë njerëzit të aplikojnë për statusin. Anthony Ng aplikoi dhe mori lejen e përkohshme të punësimit vitin e kaluar. Mënyra e tij amerikane e të folurit e bëri atë të jetë një aktivist për imigrantët e paligjshëm. Tani që ka një punë të përhershme, ai ka në plan të marr patentën sa më parë dhe të ndjekë studidmet për drejtësi në të ardhmen.